Diari Oficial de la Generalitat Valenciana


Sumari del DOGV 7488, del 18-03-2015 (2015/2256)

RESOLUCIÓ de 19 de febrer de 2015, de la Direcció General de Transports i Logística, per la qual s'aprova definitivament el projecte de servici públic de transport corresponent al tram Manises - Riba-roja de Túria de Metrovalencia.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7488

Data del DOGV
:   18-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2256


Data del document
:   19-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Manises
    * Riba-roja de Túria
    * metre

RESOLUCIÓ de 19 de febrer de 2015, de la Direcció General de Transports i Logística, per la qual s'aprova definitivament el projecte de servici públic de transport corresponent al tram Manises - Riba-roja de Túria de Metrovalencia. [2015/2256]  
En virtut de la Resolució de 6 d'octubre de 2014, la Direcció General de Transports i Logística de la Conselleria d'Infraestructures, Territori i Medi Ambient va acordar:  
1. Aprovar inicialment el Projecte de Servici Públic de Transport corresponent al tram Manises - Riba-roja de Túria de Metrovalencia.  
  
2. Remetre el projecte a les administracions i operadors que puguen resultar afectats per l'emissió d'informe o formulació d'observacions i sotmetre'l al tràmit d'informació pública d'acord amb el que disposa l'article 86 de la Llei 30/1992, de 30 de novembre (LRJPAC), als efectes de presentació d'observacions sobre l'estructura, organització i condicions d'operació del servici de transport públic.  
  
3. Anunciar, als efectes del que disposa l'article 86 de la Llei 30/1992, la finalització del servici substitutori de viatgers per carretera amb autobús entre Riba-roja de Túria - València i Quart de Poblet - Riba-roja de Túria en la data de posada en servici del projecte aprovat en l'apartat 1.  
El projecte va ser sotmés a informació pública en compliment d'allò que preceptua l'apartat 1r de l'article 26 de la Llei 6/2011, d'1 d'abril, de la Generalitat, de Mobilitat de la Comunitat Valenciana. La informació pública del projecte de referència va ser anunciada en el Diari Oficial de la Comunitat Valenciana número 7387, de 23 d'octubre de 2014, i una posterior correcció d'errades en el DOCV número 7394, de 3 de novembre de 2014. El termini per a la presentació d'observacions va ser de 30 dies, que ja s'ha superat.  
En conseqüència, i de conformitat amb les facultats que exercisc segons el que establix el Decret 85/2013, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, i de les atribucions delegades per resolució de la consellera d'1 d'agost de 2014, resolc:  
  
Primer  
Donar per conclòs el tràmit d'informació pública previst en l'apartat 1r de l'article 26 de la Llei 6/2011, d'1 d'abril, de la Generalitat, de Mobilitat de la Comunitat Valenciana.  
  
Segon  
Aprovar definitivament el projecte de servici públic de transport corresponent al tram Manises - Riba-roja de Túria de Metrovalencia adequat a les al·legacions no substancials estimades en el tràmit d'informació pública.  
  
Tercer  
Donar per finalitzat el servici substitutori de viatgers per carretera amb autobús entre Riba-Roja de Túria - València i Quart de Poblet - Riba-roja de Túria en la data de posada en servici per FGV del tram Manises - Riba-roja de Túria de Metrovalencia.  
  
Quart  
Conformar l'informe sobre les al·legacions presentades al projecte durant el tràmit d'informació pública.  
  
Quint  
Notificar a les persones i entitats que han presentat al·legacions la resposta raonada a estes.  
  
Sext  
Publicar el document en la web de la Conselleria d'Infraestructures, Territori i Medi Ambient i traslladar-lo a les administracions afectades.  
  
Contra esta resolució, que no posa fi a la via administrativa, podrà interposar-se un recurs d'alçada davant del secretari autonòmic d'Infraestructures, Territori i Medi Ambient en el termini d'un mes comptador a partir de l'endemà de la notificació, d'acord amb el que establix l'article 107.1 en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que s'utilitze qualsevol altra via que es considere oportuna.  
  
  
València, 19 de febrer de 2015.- El director general de Transports i Logística: Pablo Cotino Mulet.